Рус Төньяғы милли паркы

Рус Төньяғы милли паркы () — Рәсәйҙең Вологда өлкәһе Кирилловский районы биләмәһендәге айырыуса һаҡланыусы тәбиғәт биләмәһе.

1992 йылдың 20 мартында Рәсәй Федерацияһы Хөкүмәтенең 182-се указы менән Вологда күлдәренең уникаль тәбиғи комплекстарын һәм төбәктең бай тарихи-мәҙәни мираҫын һаҡлау маҡсатында ойошторола. 

Был ерҙәр бай тарихҡа эйә, архитектура-тарихи ҡомартҡылары күп һанлы.

 Географияһы 
Парк майҙаны 168 000 гектар тәшкил итә, шуларҙың 116 100 гектары — урман. Хужалыҡ файҙаланыуынан алынмаған ерҙәр территорияның 54,4 процентын биләй.

Парк Белозерск-Кириллов һыртындағы Белое, Воже, Кубенский күлдәре араһында, өлкә үҙәге Вологданан төньяҡ-көнбайышҡа табан 120 км алыҫлыҡта урынлашҡан. Милли парк территорияһы аша аҡҡан иҫәпһеҙ-һанһыҙ йылғалар, күлдәр, шишмәләр, каналдар Каспий диңгеҙе бассейнына, ә Порозовица һәм Модлона йылғалары ҡушылдыҡтары менән Аҡ диңгеҙ бассейнына ҡарай.

 Транспорт инфраструктураһы 
Милли парк территорияһы аша түбәндәге юлдар үтә:

 Вологда — Медвежьегорск  федераль автомобиль юлы,
 Кириллов — Чарозеро,
 Кириллов — Белозерск,
 Кириллов — Череповец.

Волга-Балтик һыу юлы һәм Төньяҡ Двина шлюз системаһы ҙур әһәмиәтенә эйә. 1825—1828 йылдарҙа төҙөлгән һәм парк аша үткән Төньяҡ Двина һыу системаһы инженерлыҡ эше ҡомартҡы булып тора, уға 5 яһалма канал һәм 7 шлюз инә.

 Туризм 
Парк территорияһында 8 туристик үҙәк, 5 балалар ял лагеры һәм үҫмерҙәр өсөн йәйге хеҙмәт лагеры эшләй; 4 һунарсылыҡ һәм Балыҡ тотоу базаһы урынлашҡан.

 Иҫкәрмәләр 

 Һылтанмалар 

 Национальный парк «Русский Север» 
 Официальный сайт Национальный парк «Русский Север» 

Категория:Рәсәйҙең милли парктары
Категория:Вологда өлкәһенең һаҡланыусы тәбиғәт территориялары